Alicia Huberman er hégómleg stúlka sem elskar áfengi og karlmenn . Faðir hennar var þýskur njósnari í Bandaríkjunum og framdi sjálfsmorð í fangelsi . Fulltrúi stjórnvalda , Devlin , biður stúlkuna að njósna um hóp vina föður hennar úr Nasistaflokknum , í Rio de Janeiro ; en þetta gæti verið tækifæri fyrir hana að hreinsa sig og fjölskylduna af sök vegna ... Lesa meira Alicia Huberman er hégómleg stúlka sem elskar áfengi og karlmenn . Faðir hennar var þýskur njósnari í Bandaríkjunum og framdi sjálfsmorð í fangelsi . Fulltrúi stjórnvalda , Devlin , biður stúlkuna að njósna um hóp vina föður hennar úr Nasistaflokknum , í Rio de Janeiro ; en þetta gæti verið tækifæri fyrir hana að hreinsa sig og fjölskylduna af sök vegna föður hennar . Stúlkan verður ástfangin af fulltrúanum , en hann virðist ekki heillast af lífstíl hennar . Alicia tekur verkefnið að sér og fer til Brasilíu með Devlin . Alicia tilkynnir bandarísku fulltrúunum að þýski auðmaðurinn Alexander Sebastian hafi beðið sín , og spyr hvort hún eigi að játast honum . Eftir stutt samtal , þá samþykkja þeir og hún giftist honum . Alicia fær síðan lykla að vínkjallara þar sem hún er stödd í veislu og lætur Devlin fá þá . Þau finna síðan úraníumryk falið í brúsa hjá Sebastian , en nú er hann búinn að komast að því að Alicia er njósnari og hann byrjar að eitra fyrir henni smávegis á hverjum degi . ... minna Notorious er hiklaust ein besta mynd Hitchcocks og er oft á tíðum hrein unun á að horfa . Það var ekki auðvelt fyrir RKO og meistarann að koma myndinni á tjaldið . FBI , ýmsir siðapostular , kvikmyndeftirlitið og fleiri gerðu endalausar athugasemdir við söguna , enda ekkert skrýtið . Aðalkvenhetjan , Alicia Huberman ( Ingrid Bergman ) er dóttir þýsks njósnara og auk þess sjálfstæð , óhrædd við að nota kynþokkann , og drykkfelld . Þetta voru eiginleikar sem kvenmenn þessa tíma máttu ekki vera orðaðir við . Hitchcock kom myndinni samt sem áður í gegn án þess að fórna dekkri hlið Aliciu . Cary Grant leikur svo Devlin , amerískan leyniþjónustumann sem fær stúlkuna til að fara til Ríó í þeim tilgangi að njósna um þýska skúrka sem hafa ekkert gott í hyggju . Notorious er full af því sem maður myndi kalla eðal-Hitchcock . Rómantíska hetjan , sterki kvenmaðurinn , vondi kallinn , o.s.frv . Oft á tíðum er myndin eins og gamaldags ævintýri með þorparanum ásamt vondu stjúpmóðurinni í kastala þar sem stúlkan er fönguð . Þar að auki er kvikmyndatakan eins og hún best verður í Hitchcock-mynd , klippingin er framúrstefnuleg , tónlistin passar einstaklega vel , handritið eftir Ben Hecht er fyrirmynd margra þrillera á seinni árum , og búningarnir sem Edith Head hannaði fyrir Bergman leggja áherslu á fegurð hennar , sem gerir gott betra . Algörlega ómissandi mynd á allan hátt , og á meðal albestu mynda meistarans , ekki spurning . Stórfengleg og umfram allt einstök kvikmynd úr safni meistara Hitchcock . Tvímælalaust ein af bestu kvikmyndum hans . Gerist skömmu eftir lok seinni heimsstyrjaldarinnar . Ingrid Bergman leikur hér dóttur stríðsglæpamanns og er notfærð af leyniþjónustunni með Cary Grant í fararbroddi , til að koma upp um starfsemi nasista í Rio de Janeiro í Brasilíu . Til þess að það megi lánast verður hún að giftast höfuðpaurnum sem leikinn er af Claude Rains , en á meðan kviknar ástin á milli Bergman og Grant . Allt í senn , spennandi , gamansöm , dökk og rómantísk . Ástarsamband stórstjarnanna er eitt það innilegasta sem hafði sést fram að þeim tíma , enda lék leikstjórinn eftirminnilega á lagabókstafinn í afar langri kossasenu . Myndin er gerð af áhrifaríkum einfaldleik meistarans . Tvímælalaust fjögurra stjarna virði og ber hún vitni öllum bestu eiginleikum mynda Alfreds Hitchcock . Einstök og rómantísk spennumynd sem stenst tímans tönn og er einstök í sinni röð .